32006R1711
L 321/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1711/2006 НА КОМИСИЯТА
от 20 ноември 2006 година
за изменение на Регламенти (ЕО) № 462/2003 и (ЕО) № 1556/2006 по отношение на подаването на заявления за издаване на лицензии за внос на свинско месо за първото тримесечие на 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2759/ 75 на Съвета от 29 октомври 1975 г. относно общата организация на пазара на свинско месо (1), и по-специално член 8, параграф 2 от него,
като взе предвид Регламент (EО) № 774/94 на Съвета от 29 март 1994 г., с който се разкриват и се предвижда управлението на определени тарифни квоти на Общността за висококачествено говеждо месо, както и за свинско месо, птиче месо, пшеница и лимец, трици, отпадъци и други остатъци (2), и по-специално член 7 от него,
като взе предвид Регламент (ЕО) № 2286/2002 на Съвета от 10 декември 2002 г. за установяване на режим, приложим към селскостопанските продукти и стоки, получени в резултат на обработката на селскостопански продукти с произход от държавите от Африка, Карибите и Тихоокеанския басейн (държавите от АКТБ) и за отмяна на Регламент (ЕО) № 1706/98 (3), и по-специално член 5 от него,
като има предвид, че:
(1)
Регламент (ЕО) № 462/2003 (4) на Комисията установява подробни правила за прилагане на разпоредбите, приложими по отношение на вноса на някои продукти от свинско месо с произход от държавите от АКТБ.
(2)
В Регламент (ЕО) № 1556/2006 (5) на Комисията са изложени подробни правила за прилагането на Регламент (ЕИО) № 774/94 относно договореностите за вноса на свинско месо.
(3)
Тези регламенти предвиждат, че заявленията за издаване на лицензии за внос могат да се подават само през първите седем дни на всеки месец, предхождащ всеки отделен квотен период. Предвид присъединяването на България и Румъния към Европейския съюз от 1 януари 2007 г. за първото тримесечие на 2007 г. е необходимо да се посочи друг срок за подаване на заявления за издаване на лицензии.
(4)
Регламенти (ЕО) № 462/2003 и (ЕО) № 1556/2006 следователно следва да бъдат изменени съответно.
(5)
Предвидените в настоящия регламент мерки са в съответствие със становището на Управителния комитет за свинското месо,
ПРИЕ НАСТОЯЩИЯ РЕГЛАМЕНТ:
Член 1
В член 5, параграф 1 от Регламент (ЕО) № 462/2003 се добавя следната алинея:
„Въпреки това за периода 1 януари-31 март 2007 г. заявленията за издаване на лицензии се подават през първите петнадесет дни на януари 2007 г.“
Член 2
В член 4, параграф 1 от Регламент (ЕО) № 1556/2006 се добавя следната алинея:
„Въпреки това за периода 1 януари-31 март 2007 г. заявленията за издаване на лицензии се подават през първите петнадесет дни на януари 2007 г.“
Член 3
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2006 година.